google/wiki40b huggingface dataset:
Stephen Knight

Liv og vike

Knight ble født i Hainault i Essex som Stephen Victor Knight, gikk på West Luke Technical High School, i nærheten Chigwell. Han var ikke vellykket faglig sett og forlot skolen 16 år gammel. Knight begynte som selger for London Elektrisitet Board i Chigwell.18 år gammel han fikk en arbeide som reporter på Ilford Pictorial. Han begynte deretter i Hornchurch Echo.
I boken Jack the Ripper: The Final Solution (1976) foreslår han at Ripper-drapene var en del av en konspirasjon mellom frimurere og den B ritiske kongefamilien, en påstand som ikke er akseptert av historikere. Likevel, boken ble en bestselger, og ble inspirasjon for flere verk av fiksjon, blant dem filmen '"Murder by Decree (1978) av Bob Clark og den grafiske romanen From Hellav Alan Moore og Eddie Campbell.
The Brotherhood (1984) ble publisert i en tid da frimureriet kom under økende gransking i Storbritannia. Knight's siste bok før han døde var
The Killing of Justice Godfrey hvor han tar for seg Edmund Berry Godfreys død  i 1678 som forårsaket omfattende anti-katolske følelser i England.
I 1983 ble han tilhenger av den religiøse bevegelsen Bhagwan Shree Rajneesh,  og som en del av denne interessen, tok han navnet Swami Puja Debal. Han begynte å få epileptiske anfall i 1977, og i 1980 ble det oppdaget at han hadde en svulst på hjernen mens han arbeidet med en dokumentar-serie for Horizon TV. Svulsten ble fjernet, men kom tilbake i 1984. 
Stephen Knight døde i juli 1985 33 år gammel mens han bodde sammen med venner i Carradale i Argyllshire og ble gravlagt der.

Familiære forhold

I 1976 giftet han seg med Margot Kenrick som hadde to døtre, Natasha og Nicole, fra et tidligere forhold. I det samme året fikk paret en datter sammen. Paret ble senere skilt, og i november 1980 annonserte Knight at når skilsmissen var blitt formalisert, ville han gifte seg med Lesley Newson, en 28 år gammel forsker som arbeidet  i Horizon. Paret ble senere skilt. Hans partner i sine siste år var Barbara Maria Land.
Voice in the Wind

Innspillingsfakta

Filmen ble spilt inn fra 21. mai 1943 til begynnelsen av juni 1943 i Talisman Studio.

Fakta om filmen

Arbeidstittelen til denne filmen var Strange Music.
Voice in the Wind var den første og eneste produksjonen til Arthur Ripley og Rudolph Monter.
En artikkel i The Hollywood Reporter fra april 1943 hevdet at produsentene Ripley og Monter forsøkte å låne Akim Tamiroff fra Paramount Pictures for å spille i denne filmen.
Ifølge en artikkel i The New York Times hadde Ripley og Monter opprinnelig inngått en avtale med PRC om å utgi filmen, som ble spilt inn i Talisman studio i elleve dager uten omtagninger. Produsentene tilbrakte deretter tre og en halv måned i redigeringsrommet og presenterte en versjon uten lydeffekter eller musikk. Da PRC bedømte filmen som for pretensiøs solgte Arthur Ripley-Rudolph Monter Productions rettighetene til United Artists som deretter bidro med midler for å gjøre filmen ferdig.
Ifølge en artikkel i The Hollywood Reporter fra mai 1944 begjærte forfatteren May Davies Martinet rettslig å få stanset United Artists i å distribuere filmen. Hennes begrunnelse var at tittelen og temaet var stjålet fra en novellette som hun hadde utgitt i 1942. En dommer avslo begjæringen i juni 1944.
En artikkel i The Hollywood Reporter fra august 1944 meddelte at manusforfatteren Jack DeWitt reiste søksmål mot produsentene og hevdet at filmen bygde på flere artikler som han hadde skrevet. Ifølge artikler i The Hollywood Reporter ble søksmålet løst gjennom et utenrettslig forlik. DeWitt fikk 10% av overskuddet. 
Filmen ble nominert til en Oscar for beste lydmiks og en Oscar for beste originalmusikk.
Bhopal-katastrofen

Bhopal-katastrofen, også kjent som Bhopal-ulykken eller gasstragedien i Bhopal, var en industriulykke som fant sted i 1984 på en sprøytemiddelfabrikk midt i den indiske byen Bhopal, som er hovedstad i delstaten Madhya Pradesh. Industrianlegget som produserte pesticid var eid og drevet av det amerikanske konsernet Union Carbide India Limited (UCIL), et heleid datterselskap av Dow Chemical Company. 
Rundt midnatt mellom den 2. og 3. desember 1984 slapp gassanlegget ut flere tonn av giftgassen metylisocyanat (MIC) og andre toksiner i atmosfæren, noe som resulterte i at over 500 000 mennesker ble direkte eksponert for disse miljøgiftene. Dødstallene som følge av utslippet varierer kraftig. Det umiddelbare, offisielle dødstallet var 2 259, mens delstatsregjeringen i Madhya Pradesh har bekreftet til sammen 3 787 dødsfall relatert til gassutslippet. Andre regjeringskilder anslår dødstallet til 15 000. Andre igjen anslår at 8 000 døde i løpet av de første ukene og at ytterligere 8 000 senere døde av gassrelaterte sykdommer.
29 år etter gasstragedien fortsetter de 390 tonn giftige kjemikaliene som ble etterlatt på UCIL-anlegget å lekke ut og forurense grunnvannet i området, hvilket berører tusener av lokale beboere som er avhengige av grunnvannet. Det er imidlertid noe uenighet om omfanget av den fortsettende forurensningen og om kjemikaliene som fortsatt er lagret på stedet utgjør noen helserisiko. Ifølge BBC har Bhopal-ulykken blitt kalt «verdens verste industrikatastrofe». Det er også en av de mest kjente miljøkatastrofer i historien.
Det pågår fortsatt et rettslig etterspill i de amerikanske domstolene og en domstol i Bhopal mot Union Carbide, som i dag er eid av Dow Chemical Company. India har utstedt arrestordre på Warren Anderson, som var administrerende direktør i Union Carbide ved tidspunktet for katastrofen. Den 7. juni 2010 ble syv tidligere ansatte, inkludert tidligere styreleder i UCIL, dømt i Bhopal til to års fengsel hver for uaktsomme drap og for ikke å ha forhindret giftgasskatastrofen. En åttende tidligere ansatt ble også dømt, men han døde før dommen ble kunngjort. 
London 2012 Olympics havnet i en kontrovers på grunn av sponsoravtale med Dow Chemicals. Til tross for protester ønsket verken London 2012 Olympics eller Dow Chemicals å avslutte sponsoravtalen. I januar 2012 trakk Meredith Alexander seg som medlem av komiteen som hadde ansvaret for overvåke de etiske sidene av London OL.
Fjellet

Handling

Handlingen følger de to kvinnene Nora og Solveig som er tilbake i fjellheimen hvor de hadde en traumatisk opplevelse for to år tilbake. Nora har etter dette lukket seg inne, og Solveig har tatt initiativ til en ny fjelltur for å komme til bunns i hendelsene fra to år tidligere og for å møte fremtiden sammen.

Mottakelse

Filmen fikk over middels gode kritikker i norske aviser.
Limbdi

Historie

Limbdi var tidligere et fyrstedømme styrt av Jhaladynastiet. Etter den indiske selvstendigheten i 1947 tvinges Limbdi som alle andre fyrstedømmer og gi opp sitt monarkiske styre og integreres i en nærliggende delstat. I det gamle fyrstedømmets grenser bor det i dag ca. 40 000 mennesker (2001). Av historiske hendelser i kolonitiden er at det ble grunnlagt en pikeskole i byen (Lady Wellingdon Girls School, nå kalt Municipal school number 3) allerede den 1. mars 1859.
Cotyschnolea

Utseende

En liten, matt, brunspraglete trebukk. Oversiden er litt hårete. Antennene er tynne og omtrent så lange som kroppen. Pronotum har rundede sider uten tenner. Dekkvingene er jevnbrede, beina nokså kraftige.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Ecuador.
Hisao Sekiguchi

Japans herrelandslag

Hisao Sekiguchi spilte 3 landskamper for Japans herrelandslag.
Olivenflue

Utseende

Olivenfluen er ca. 0,7–1,2 millimeter lang. Vingene hos denne arten uten mørke flekker eller tverrbånd, noe som er vanlig hos de fleste andre artene båndfluer.

Levevis

Larvene til olivenfluen lever på oliven.
Fluer tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadium,  en hvileperiode, der fluelarvens indre og ytre organer endres.

Skadedyr

Olivenflue er et alvorlig skadedyr på oliven.
Federal Reserve Bank of Philadelphia

Federal Reserve Bank of Philadelphia er en av sentralbankene i det amerikanske sentralbanksystemet Federal Reserve. Banken holder til i Philadelphia i Pennsylvania, og dekker den østre delen av Pennsylvania, søndre del av New Jersey og hele Delaware. Bankens president er Charles I. Plosser.
Federal Reserve Bank of Philadelphia publiserer rapporten Survey of Professional Forecasters kvartalsvis. Denne rapporten regnes som en viktig kilde til landets forventede økonomiske utvikling.
Ordfører- og Rådmannskollegiet for Nordmøre

Ordfører- og Rådmannskollegiet for Nordmøre (ORKidé) er et regionråd og samarbeidsorgan (IKS) for kommuner i landskapet Nordmøre. Regionrådet ble etablert den 20. september 1990 for å samordne planlegging og engasjement i regionen, og har utviklet seg til å bli et interkommunalt samarbeid på en rekke fagområder.
Regionrådet har sin besøksadresse i Kongens plass 1 i Kristiansund.
Regionrådet omfatter kommunene Aure, Averøy, Eide, Gjemnes, Halsa, Kristiansund, Rindal, Smøla, Sunndal, Surnadal og Tingvoll i Møre og Romsdal fylke. Det omfatter dermed samtlige kommuner på Nordmøre. Eide er samtidig medlem av Romsdal regionråd.
Regionrådet omfattet opprinnelig også kommunen Frei, før denne ble innlemmet i Kristiansund i 2008.
Deutschvölkische Freiheitspartei

Deutschvölkische Freiheitspartei («det tyskfolkelige frihetspartiet», DVFP) var et høyreradikalt tysk politisk parti, dannet 16. desember 1922 og oppløst 1933.

Historie

Partiet oppsto som avspaltning av Deutschnationale Volkspartei (DNVP). Deutschvölkische Freiheitspartei var et etnisk basert nasjonalistisk parti. Albrecht von Graefe var leder fra 1922 til 1928, og etter ham overtok Reinhold Wulle til partiet ble oppløst i 1933. I 1923 hadde partiet omkring 50 000 medlemmer. Etter parlamentsvalget i 1924 fikk partiet 6,5 % av stemmene og 32 medlemmer av riksdagen. Blant de valgte parlamentsmedlemmene var Erich Ludendorff, Wilhelm Frick, Ernst Röhm og Gottfried Feder.
I den såkalte völkisch-tekningen sto begreper som ættetenking, etnisk renhet og rasehygiene sentralt, og sammenhengen mellom ætt og jord, i betydningen at de naturgitte forutsetningene de ulike folkegruppene har levd under i århundrer har påvirket disse og gitt dem ulike karakteregenskaper. Historien som en evig strid mellom etniske grupper og denne kampen måtte vinnes om ikke egen folkegruppe skulle gå til grunne. De så jøder, frimurere, katolikker og kommunister som krefter som ødela germanerne og bekjempet derfor disse.
Partiet avviste Weimarrepublikken og krevet øyeblikkelig handling for å knuse kommunismen i Sovjetunionen. Det hadde sin basis i jordeiermiljøer i det protestantiske i Nord- og Øst-Tyskland og innen det prøyssiske offiserskorpset.
Partiets viktigste organ var Das Deutsche Tagblatt, fra 1928 kalt Deutsche Nachrichten.
Swaledale

Swaledale er en dal på østsiden av Penninene i North Yorkshire i England. Den er den nordligste av dalene i nasjonalparken Yorkshire Dales, og har navn etter elven Swale, som renner gjennom den.
Den begynner som en smal dal ved landsbyen Keld, og blir bredere mens den strekker seg østover. Dalen ender ved byen Richmond. Andre landsbyer i dalen er Muker, Gunnerside og Reeth.
Ved Reeth går sidedalen Arkengarthdale over i Swaledale, og Arkle Beck renner inn i Swale. Mot sør går Wensleydale parallelt med Swaledale.
Tradisjonelle produkter fra dalen inkluderer ullplagg og Swaledale-ost. Osten ble tidligere laget av sauemelk, men den moderne versjonene er laget av kumelk. I det 19. århundre var blygruver en viktig inntekstskilde. Det er nå turisme som er viktigste næringsvei, med et flerfoldige tusen besøkende hvert år.
Symfoni nr. 7 (Mahler)

Symfoni nr. 7 av Gustav Mahler er en symfoni for stort orkester i fem satser. Den er blant de symfoniene som han skrev mens han var ved operaen i Wien. Den er rent instrumental. Symfonien ble til i løpet av sommermånedene i 1904- 05. Urframførelsen fant sted i Praha i 1908, med Mahler selv som dirigent.

Besetning

Trebåsere: 2 piccolofløyter, 4 fløyter (3. spiller også 2. piccolo), 3 oboer, engelsk horn, Ess-klarinett, 3 A-klarinetter (ev. B), Bassklarinett i A (ev. B), 3 fagotter og kontrafagott.
Messingblåsere: Tenorhorn i B, 4 horn i F, 3 trompeter i F (ev. B), 3 tromboner og tuba.
Slagverk: Pauker, stor tromme, bekken, tamtam, triangel, klokkespill, tamburin, kubjeller og dype klokker.
Strengeinstrumenter: Fioliner, bratsjer, celli, kontrabasser, 2 harper, mandolin og gitar.
Acanthametropodidae

Utseende

De voksne insektene er foreløpig ukjente i alle fall for A. pecatonica. De er slanke døgnfluer, forvingene er avlange med tett årenett. Hannen har store fasettøyne. Bakvingene er forholdsvis store. De har to haletråder. Nymfene er kraftige, avlange insekter. Hodet er kraftig med store, litt utstående fasettøyne. Antennene er tynne og omtrent så lange som hodet. Beina er slanke, hårløse, og ligner beina til krabber. Bakkroppen har to torneaktige utvekster på ryggen av hvert ledd. Trakégjellene er bladformede med lange frynser langs kanten, på det første paret er frynsene så lange at hele gjellen blir buskformet. Haletrådene er nakne.

Levevis

Nymfene lever i elver med bunn av løs sand og grus og er raske, frittsvømmende rovdyr som jakter blant annet på fjærmygglarver.
Fylkesvei 5922

Fylkesveg 5922 går mellom Korsbakken og Engeset i Stranda kommune. Veien er 4,6 km lang.
Frem til 2019 hadde veien betegnelsen Fv81.
Tetsuya Takada

Karriere

Tetsuya Takada startet sin profesjonelle karriere i Shonan Bellmare i 1993.
Ståle Ulriksen

Ståle Ulriksen (født 1962 i Odda) er en norsk statsviter. Han ble i 1990 cand.polit. med hovedfag i sammenliknende politikk fra Universitetet i Bergen der han leverte hovedoppgaven Forsvarspolitikk og europeisk integrasjon. I årene 1991-1992 var Ulriksen forsker ved Institutt for sammenlignende politikk. Etter dette har han vært tilknyttet Norsk utenrikspolitisk institutt (NUPI) og har arbeidet der som forsker, assisterende direktør og avdelingsleder. I sitt virke ved NUPI har han særlig beskjeftiget seg med sikkerhets- og forsvarspolitikk.
Ulriksen var fra 2006 til 2007 medlem av Forsvarspolitisk utvalg.
Svarte penger – hvite løgner

Handling

Seriens hovedperson, Sverre Fjeld (Trond Espen Seim) kommer fra Elverum og tar etter endt utdanning praksistiden sin ved Stovner politikammer. Ute på patrulje kommer han i kontakt med Trude (Ane Dahl Torp), som gjennom sin eksmann er trukket inn i et kriminelt miljø. Etter hvert begynner han å engasjere seg mer enn sunt er for å hjelpe den unge kvinnen og hennes lille datter Sara til å få et bedre liv.
Når Sverre havner i klemme mellom samvittigheten og loven, gjør han et skjebnesvangert valg. Snart begynner snøballen å rulle, og problemene tårner seg opp for ham. Imens venter ungdomskjæresten og forloveden Randi (Tone Mostraum) intetanende hjemme på storgården i Elverum og forbereder bryllup.
Xuancheng

Xuancheng (kinesisk: 宣城市; pinyin: Xuānchéng Shì) er et byprefektur sørøst i provinsen Anhui i Folkerepublikken Kina.

Kulturminner

Dobbeltpagodene til Guangjiao-tempelet (广教寺双塔, Guǎngjiāo sì shuāng tǎ) og Chenshan-stedet (陈山遗址, Chénshan yízhǐ) er oppført på Folkerepublikken Kinas liste over kulturminnesmerker.
Filip I av Castilla

Bakgrunn

Filip ble oppkalt etter son oldefar, Filip den gode (av Burgund), bestefar til hans mor Maria.

Herre av Nederlandene, hertug av Burgund

I 1482, etter morens død, arvet han hennes burgundiske landbesittelser, med sin far som regent/verge.
En tid med uro fulgte, særlig mellom de større av byene i Flandern (særlig Gent og Brugge) og dem som støttet Maximilian.
Bryllupet mellom Johanna og Filip fant sted i Flandern og ved festlighetene var det med dansere fra Sevilla. Uttrykket «bailale al flamenco» (danse for flamlenderen) kommer fra denne tid.
Filip var en meget stilig og elskverdig mann, men også notorisk utro, og han hadde en rekke kjærlighetsaffærer med hoffdamene. Historien fortelljr at den meget sjalu Johanna avslørte ham i sengen sammen med en av hoffdamene, og beordret at hennes hår ble klippet av, og lot siden bare eldre og stygge kvinner tjenestegjøre ved hoffet. Filip skal ha blitt så rasende over Johannas tiltak at han for en tid bannlyste henne fra ektesengen.

Konge av Castilla

Etter sin svigermor Isabella I av Castillas død i 1504 tok han i juli 1506 tittelen konge av Castilla - tvert i mot sin svigermors uttrykkelige ønske at Johanna skulle arve tronen. På denne måte gjorde han seg til uvenn med sin svigerfar, Ferdinand II av Aragon som ville ta denne tittel fra sin sinnssyke datter.
Filip og Johanna reiste avsted til Spania for å ha et møte med Ferdinand; de slo leir i byen Burgos. Der ble Filip brått syk, og døde den 25. september 1506 av antagelig tyfoidfeber i den spanske byen Burgos. En del spekulasjoner hevder at han ble forgiftet av sin egen svigerfar.
Hans levninger ligger ved siden av hustruens og hennes foreldres i Capilla Real i Katedralen i Granada. Johanna overlevde Filip med 48 år og giftet seg ikke på nytt.
Ulyanidae

Utseende

Små til nokså store (5 - 18 millimeter), avlange, mørke snutebiller.

Levevis

Nålevende slektninger til denne gruppen er gjerne knyttet til primitive bartrær, men ingenting er kjent om disse billenes økologi.

Funnstader

Denne utdødde familien levde i Kritt-tiden (fossilene er 125-85 millioner år gamle) og er funnet på lokaliteter i Mongolia og Russland.
Jeg råde vil alle

«Jeg råde vil alle» er en norsk salme på tre vers til en folkemelodi fra Romsdal. I Norsk salmebok fra 1985 står den som nr. 528.
I 1904 var folkemusikksamleren Catharinus Elling i Romsdal og skrev opp melodien til «Jeg råde vil alle» i Innfjorden, sannsynligvis etter den religiøse felespilleren Johan Jonsen Storhjellen (født 1852). Det ser ut til at Elling skrev opp bare ett vers.
Dette verset blir oftest tilskrevet lærer og klokker Mads Andreas Ingebrigtsson Rød (1827–56) fra Aukra. Han gav nemlig ut Aandelig Visebog, eller Kristelige Sange, bestaaende af aandelige og gudelige Viser samlede og udgivne af Mads Andreas Ingebrigtsøn Rø i 1847. I denne boka finner vi verset «Jeg råde vil alle» som femte strofe i sangen «Kommer hid mine venner», som hadde åtte vers.
I noen papirer etter Knut Andersson Sletnes (født 1814) ble det funnet et skillingstrykk med tittel «En nye Vise» og datering Lillehammer 1839. «Jeg råde vil alle» står som vers nr. 9 i denne visa. Det er ikke sannsynlig at Rød har skrevet dette i en alder av 12 år. Sangen i skillingstrykket har 15 vers og skiller seg på flere måter fra teksten i Aandelig Visebog. I skillingsvisa er jeg-personen en ung jente som klager over at hun er blitt sveket av barnefaren. 
I forbindelse med innvielse av et nytt bedehus i Kvelde, Vestfold, ble Einar Skaatan bedt om å skrive flere vers. Han skrev da to nye vers til sangen, som deretter kom inn i salmeboka og i en rekke sangbøker.
Piaristenkirche

Piaristenkirche («Maria Treu») er en kirke som ligger i Wiens åttende distrikt, Josefstadt. 
Kirken ble påbegynt i 1716, trolig etter planer fra Lukas von Hildebrandt, som kirke for piaristene. Den ble fullført i 1753. Inne i kirken er det en freske av Anton Maulbertsch.
FA-cupen 1933/34

FA-cupen 1933/34 var den 59. sesongen av den engelske FA-cupen. Manchester City slo Portsmouth 2–1 i finalen på Wembley.
Oh, Boy! (sang)

«Oh, Boy!» er en amerikansk rock and roll-sang. Den ble opprinnelig fremført av Buddy Holly. Melodi og tekst varr skrevet av Sonny West og Bill Tilghman. Bandets manager, Norman Petty, la til sitt navn som medkomponist. Sangen ble spilt inn 29. juni–1. juli 1957 i Petty Studios, Clovis, New Mexico av The Crickets med Buddy Holly som ledesanger. The Picks bidro med backingvokalene. 
«Oh Boy!» er i A-A-B-A format med et tolvtakters bluesvers og en åttetakters bro.
Sangen fantes på albumet The «Chirping» Crickets og ble også 27. oktober 1957 utgitt som A-siden på singlen Brunswick 9-55035 med «Not Fade Away» som B-side.
Den britiske popgruppen Mud spilte inn en coverversjon i 1975. En versjon med den amerikanske sangeren Melanie Safka ble utgitt  i 1978 og det laget også en versjon med det amerikanske bandet Stray Cats i 1996.
Sangen fikk nytt liv i en ukonvensjonell powerballade-versjon med gruppen Starbabies. Den lå på den amerikanske Billboard Adult Contemporary Singles-listen i 1979.

Norsk versjon

Prima Vera samt Eldar Vågan og Jan Paulsen har laget en norsk tekst. Prima Veras norske tittel er «Oh boy» og teksten tar for seg et sjokoladepulvermerke. Vågans og Paulsens norske tittel er «Åbbor».
Norges Gang- og Mosjonsforbund

Norges Gang- og Mosjonsforbund (NGF) var et særforbund som ble stiftet som Norges Gangforbund i 1936. Forbundet endret senere navn til Norges Gang- og Turmarsjforbund og fra 2003. Etter en periode med svak økonomi ble det besluttet å slå forbundet sammen med Norges Friidrettsforbund i 2009.
NGF organiserte norsk kappgang, konkurranser og eget landslag. Også mosjonsidrett i form av eksempelvis turmarsjer og stavgang ble organisert av NGF. Forbundets formål var å legge til rette for styrking av den allmenne norske helsetilstand.
Forbundet var medlem av Norges Idrettsforbund (NIF) og Det internasjonale friidrettsforbundet (IAAF). I 2004 var det nær 50 000 medlemmer knyttet til NGF. Administrasjonen hadde sitt hovedkontor i Os i Hordaland.
Rönneshytta

Rönneshytta er et tettsted i Askersund kommune i Örebro län i landskapet Närke i Sverige. Det ligger rundt ti kilometer nordøst for Askersund. I 2010 hadde tettstedet 283 innbyggere.
Heterotaxalus

Utseende

En middelsstor (11-12 millimeter), avlang, gulrød trebukk, kroppen kledt med fine, gulaktige hår. Kroppsformen er sylindrisk. Antennene er noe kortere enn kroppen. Pronotum er har rundede sider, dekkvingene er jevnbrede med markerte punktrader. Hannen har en spiss, foroverrettet pigg på forhoftene.

Levevis

Disse billene har larver som lever i død ved.

Utbredelse

Arten er utbredt i Papua Ny-Guinea.
Louis Doc Bonin kraftverk

Louis Doc Bonin kraftverk er et varmekraftverk i Lafayette County, i delstaten Louisiana i det sørlige USA. Anlegget har en installert produksjonskapasitet på 325 MW fordelt på 6 turbiner med effekt på 45 – 187 MW hver, avhengig av sesong. Operatør er det fylkeseide energiselskapet Lafayette Utilities Systems LLC. 
Det stod ferdig utbygd i 1965, og utvidet i 1977. Brenselkilden er hovedsakelig naturgass.
Shanty-festivalen

Shanty-festivalen er en shanty-festival som blir arrangert i juni hvert år av Langesund Mandsangforening i Langesund. Den første festivalen ble arrangert i 1991, og festivalen har siden da vokst til en årlig festival med opptil 500 sangere fra de fleste land rundt Nordsjøen.
UltraBirken løp 2016

UltraBirken løp 2016 var en del av Birkebeinerløpet 2016, og ble arrangert for 7. gang 11. juni 2016. 
Start var på Sjusjøen og mål ved Håkons Hall i Lillehammer. Løypa var 60 km lang. i UltraBirken er det er påbudt med sekk, men det er ikke krav til vekt. Alle deltakere må ha med mat, drikke, klær, refleksvest og mobiltelefon i sekken.
Fulla

Fulla var i norrøn mytologi en åsynje. I mytene opptrer hun som tjenerinnen til gudinnen Frigg, som er gift med Odin. Hennes spesielle oppgaver er å bære Friggs skrin og stelle hennes skotøy. Fulla går alltid med utslått hår og gyllent hodebånd. Uttrykket «Fullas hodebånd» er en kjenning kjent fra Skaldskaparmål for gull.
Rahbe

Rahbe (arab. رحبة) er en landsby i Akkar, den nordligste av Libanons regioner. Den ligger ca. 50 km fra Tripoli. Landsbyen er ganske stor med sine 20 000 innbyggere. De to dominerende religioner, som også holder til i forskjellige deler av landsbyen, er den gresk-ortodokse og sunni-islam.